wickkiey/tamil-wikipedia-chunked huggingface dataset:
# இந்திய குழந்தைப்பருவ ஈரல் இழைநார் வளர்ச்சி

**இந்திய குழந்தைப்பருவ ஈரல் இழைநார் வளர்ச்சி** (*Indian childhood cirrhosis*) குழந்தைப்பருவத்தில் கல்லீரலில் தோன்றும் ஒருவகையான நீடித்த நோயாகும். உறுப்புத் தடிப்பு கோளாறு வகையாக அடையாளப்படுத்தப்படும் இந்நோய் கரணை நோய், ஈரல் இறுக்கி நோய் என்றும் அழைக்கப்படுகிறது. கல்லீரலில் தாமிரம் படிவதால் இழைமம் இற்றுப் போய் இணைமங்கள் மட்டுமீறி வளர்ச்சியடைவதால் இந்நோய் உண்டாகிறது. பெரும்பாலும் 1–3 வயதுடைய குழந்தைகளை இந்நோய் பாதிக்கிறது. மரபுவழி காரணமும் இந்நோய் வருவதற்கான சாத்தியத்தைக் கொண்டுள்ளது. கடந்த காலத்தில் மிக உயர்ந்த இறப்பு விகிதத்தைக் கொண்டிருந்த குழந்தைப்பருவ ஈரல் இழைநார் வளர்ச்சி நோய் தற்போது தடுக்கக்கூடியதாகவும் சிகிச்சையளிக்கக்கூடியதாகவும் மாறி இப்போது மிகவும் அரிய ஒரு நோயாக மாறிவிட்டது.
# இந்திய குழந்தைப்பருவ ஈரல் இழைநார் வளர்ச்சி

## வகை

வட அமெரிக்க இந்திய குழந்தைப் பருவ கல்லீரல் இழைநார் வளர்ச்சி.
# சாரா அல் அமிரி

**சாரா பிந்த் யூசெப் அல் அமிரி** (Sarah bint Yousef Al Amiri ) (பிறப்பு 1987) ஐக்கிய அரபு அமீரக அரசாங்கத்தில் மேம்பட்ட அறிவியல் தொழில்நுட்பத் துறை அமைச்சராகவும், ஐக்கிய அரபு அமீரக விண்வெளி நிறுவனம் மற்றும் ஐக்கிய அரபு அமீரக விஞ்ஞானிகள் கழகத்தின் தலைவரும், அமீரகத்தின் செவ்வாய் கிரகத் திட்டத்தின் துணை திட்ட மேலாளரும் ஆவார்.
# சாரா அல் அமிரி

## ஆரம்பகால வாழ்க்கையும் கல்வியும்

அல் அமிரி 1987இல் ஐக்கிய அரபு அமீரகத்தில் பிறந்தார். இவர் சார்ஜாவில் அமெரிக்கப் பல்கலைக்கழகத்தில் கணினி அறிவியலைப் பயின்று இளங்கலை மற்றும் முதுகலை பட்டங்களை பெற்றார். இவர் எப்போதும் விண்வெளி பொறியியலில் ஆர்வம் கொண்டிருந்தார். ஆனால் ஐக்கிய அரபு அமீரகத்துக்கு விண்வெளி திட்டம் இல்லாத நேரத்தில் வளர்ந்தார்.
# சாரா அல் அமிரி

## ஆராய்ச்சியும் தொழிலும்

இவர், தனது தொழில் வாழ்க்கையை அமீரக மேம்பட்ட அறிவியல் மற்றும் தொழில்நுட்ப நிறுவனத்தில் தொடங்கினார். அங்கு இவர் துபாய்சாட் -1 மற்றும் துபாய்சாட் -2 ஆகிய செயற்கைக்கோள் திட்டங்களில் பணிபுரிந்தார். துபாய் உலக வர்த்தக மையத்தில் ஒரு உயர்ந்த பணியை ஏற்றுக்கொள்வதற்கு முன்னர் இவர் ஐக்கிய அரபு அமீரக காலநிலை மாற்றம் மற்றும் சுற்றுச்சூழல் அமைச்சகத்தில் சேர்ந்தார். 2016ஆம் ஆண்டில் இவர் அமீரக அறிவியல் கழகத்தின் தலைவராக நியமிக்கப்பட்டார். கொலராடோ பல்கலைக்கழகம், போல்டர் , பெர்க்லியின் கலிபோர்னியா பல்கலைக்கழகம்), அரிசோனா மாநில பல்கலைக்கழகம் ஆகியவற்றுடன் கூட்டுசேர்ந்து இந்த பணி நடைபெறுகிறது. அமீரகத்தின் செவ்வாய் கிரகத் திட்டம் பற்றி டெட் மாநாட்டில் பேசினார். நவம்பர் 2017இல், லூசியானாவில் செவ்வாய் திட்டம் பற்றி பேசியபோது சர்வதேச டெட் நிகழ்வில் பேசிய முதல் அமீரகர் என்ற பெருமையை இவர் பெற்றார். ஐக்கிய அரபு அமீரகத்தின் 50வது ஆண்டு நிறைவை முன்னிட்டு 2020 சூலை மாதம் தொடங்கப்பட்ட இந்த பணி 2021இல் செவ்வாய் கிரகத்தை அடைய திட்டமிடப்பட்டுள்ளது. இவர் 2016 உலக பொருளாதார மன்றத்தில் அழைக்கப்பட்ட பேச்சாளராக இருந்தார்.  
அக்டோபர் 2017இல் ஐக்கிய அரபு அமீரக அமைச்சரவையில் மேம்பட்ட அறிவியல் துறை அமைச்சராக இவர் நியமிக்கப்பட்டார். உலகளாவிய அறிவியல் ஒத்துழைப்பை அதிகரிக்கும் முயற்சியாக, இவர் நவம்பர் 2017 இல் அமெரிக்க அறிவியல் நிறுவனங்களுக்கு சுற்றுப்பயணம் செய்தார். 23 நவம்பர் 2020 அன்று அறிவிக்கப்பட்ட பிபிசியின் 100 பெண்கள் (பிபிசி) பட்டியலில் இவர் இருந்தார். பிப்ரவரி 2021 இல், தி டைம்ஸ் பத்திரிக்கையின் 2021ன் அடுத்த 100 செல்வாக்கு மிக்க நபர்களின் பட்டியலிலும் இவர் பெயர் பெற்றார் .
# மதுரை-திப்ருகார் சிறப்புத் தொடருந்து

மதுரை - திப்ருகார் இடையே முன்பதிவுடன் கூடிய ஒரு வழிச் சிறப்பு தொடருந்து 1 மார்ச் 2021 முதல் வாரம் ஒரு முறை இயக்கப்படுகிறது. இந்த சிறப்பு இரயில் மதுரையிலிருந்து 1 மார்ச் 2021 (திங்கள் கிழமை) முற்பகல் 11.55 மணியளவில் புறப்பட்டு, அசாம் மாநிலத்தின் திப்ருகாருக்கு 4 மார்ச் 2021 அன்று (வியாழக் கிழமை) காலை 6.45 மணியளவில் சென்றடையும்.  
எண் 06002 கொண்ட இந்த சிறப்பு இரயிலின் மொத்த பயண தூரம் 3643 கிலோ மீட்டர், பயண நேரம் 67 மணி நேரம் மற்றும் நிறுத்தங்கள் 51 ஆகும்.  
இந்த இரயிலில் குளிர்சாதன மூன்றடுக்கு படுக்கை வசதியுடன் கூடிய 1 பெட்டி, 4 இரண்டாம் வகுப்பு தூங்கும் வசதி பெட்டிகள், 13 இரண்டாம் வகுப்பு பெட்டிகள் மற்றும் 2 சரக்கு மற்றும் காப்பாளர் பெட்டிகள் இணைக்கப்பட்டிருக்கும்.
# மதுரை-திப்ருகார் சிறப்புத் தொடருந்து

## இந்த இரயில் நின்று செல்லும் தொடருந்து நிலையங்கள்

இந்த சிறப்பு இரயில் தமிழ்நாடு, ஆந்திரப் பிரதேசம், ஒரிசா, மேற்கு வங்காளம் மற்றும் அசாம் மாநிலத்தின் 51 நகரங்களின் தொடருந்து நிலையங்களில் நின்று செல்லும்.
1. கொடை ரோடு
1. திண்டுக்கல்
1. திருச்சிராப்பள்ளி
1. அரியலூர்
1. விருத்தாச்சலம்
1. விழுப்புரம்
1. செங்கல்பட்டு
1. தாம்பரம்
1. சென்னை எழும்பூர் தொடருந்து நிலையம்
1. சூலூர் பேட்டை
1. கூடூர்
1. நெல்லூர்
1. ஓங்கோல்
1. விஜயவாடா
1. ஏலூரு
1. இராஜமுந்திரி
1. விசாகப்பட்டினம்
1. பெர்காம்பூர்
1. குர்தா ரோடு
1. புவனேஸ்வர்
1. கட்டாக்
1. பலாசோர்
1. ஹிஜில்லி
1. டாடா நகர்
1. புருலியா
1. ஜாய்சந்தி பஹார்
1. ஆசன்சோல்
1. ஆண்டல், மேற்கு வர்த்தமான் மாவட்டம்
1. துர்க்காபூர்
1. சியுரி
1. ராம்புர்ஹாட்
1. பக்கூர்
1. நியூ ஃபாரக்கா
1. மால்டா நகரம்
1. பார்சோய்
1. கிஷன்கஞ்ச்
1. நியூ ஜல்பைகுரி
1. நியூ மேனகுரி
1. துப்குரி
1. நியூ கூச்பெஹார்
1. நியூஅலிபூர்த்துவார்
1. பாக்கிராகிரம்
1. கோக்ரஜார்
1. நியூ பொங்கைகான்
1. ராங்கியா
1. நியூ மிஸாமாரி
1. ரங்கபாரா வடக்கு
1. விஸ்வநாத் சிர்லி
1. ஹர்முட்டி
1. வடக்கு லக்கீம்பூர்
1. தேமாஜி
# பாரசீக சுண்டெலி

| <div>காப்பு நிலை</div> |  |
| --- | --- |
| அறிவியல் வகைப்பாடு <span></span> |  |
| Kingdom: | [[விலங்கு |
| Phylum: | முதுகெலும்பி |
| Class: | பாலூட்டி |
| Order: | கொறிணி |
| Family: | கிரிசிடிடே |
| Subfamily: | அர்விகோலினே |
| Genus: | *மைக்ரோடசு* |
| Subgenus: | *மைக்ரோடசு* |
| Species: | <div>***மை. இரானி***</div> |
| **<span>*மைக்ரோடசு இரானி*</span>**
தாமசு, 1921 |  |  
**பாரசீக சுண்டெலி** (*Persian vole*)(*மைக்ரோடசு இரானி* ) பாலூட்டிகளில் கிரிசெடிடே குடும்பத்தில் கொறிக்கும் வகை விலங்காகும். இது ஈரானில் மட்டுமே காணப்படும் இந்த சுண்டெலி அண்மையில் கிழக்கு துருக்கி பகுதியிலிருந்து சேகரிக்கப்பட்டுள்ளது.
# சென்னை-குவாகாத்தி சிறப்பு விரைவுவண்டி

**சென்னை-குவாகாத்தி சிறப்பு விரைவுவண்டி** வண்டி எண் 06001, ஒரு வழி (கோவிட்) சிறப்பு இரயில் ஆகும். இது சென்னை மத்திய தொடருந்து நிலையத்திலிருந்து வாரந்தோறும் திங்கள் கிழமை காலை 05.15 மணி அளவில் புறப்பட்டு, 48.15 மணி நேரத்தில், 2609 கிலோ மீட்டர் பயணித்து, குவாகாத்தி நகரத்திற்கு புதன் கிழமை அன்று காலை 05.30 மணி அளவில் சென்றடையும். இந்த இரயில் 31 இடங்களில் நின்று செல்லும்.  
வாரத்தில் ஒரு நாள் திங்கள் கிழமை மட்டும் சென்னை சென்டிரலிலிருந்து புறப்படும் இந்த கோவிட் சிறப்பு விரைவு இரயிலில் முன்பதிவு செய்யப்பட்ட 1 இரண்டாம் வகுப்பு குளிர்சாதன பெட்டி, இரண்டாம் வகுப்பு குளிர்சாதன பெட்டிகள் மற்றும் இரண்டாம் வகுப்பு தூங்கும் வசதியுடன் கூடிய பெட்டிகள் கொண்டிருக்கும்.
# சென்னை-குவாகாத்தி சிறப்பு விரைவுவண்டி

## முக்கிய நிறுத்தங்கள்

1. கூடூர்
1. தெனாலி
1. விஜயவாடா
1. கட்டக்
1. கரக்பூர்
1. பர்த்வான்
1. ராம்பூர்ஹட்
1. நியூ ஜல்பைகுரி
1. நியூ பொங்கைகோன்
1. ராங்கியா
1. காமாக்கியா
# முதல் 1000 நாட்கள்

**முதல் 1000 நாட்கள்** (*First 1000 days)* என்பது குழந்தைகளின் வளர்ச்சியில் ஒரு முக்கிய காலமாகும். இது முதல் 1000 நாட்களில் குழந்தைகளுக்குக் கொடுக்கப்படும் பொதுச் சுகாதார சார்ந்தது.  
இந்த நேரத்தில் வழங்கப்படும் ஊட்டச்சத்து பல சுகாதார விளைவுகளை ஏற்படுத்துகிறது. குழந்தைகளுக்கு முதல் 1000 நாட்களில் பல்வேறு ஆபத்து காரணிகள் உள்ளன, இவை குழந்தைகளின் உடல் பருமனைக் கணிக்கின்றன.  
குழந்தைகள் தங்கள் வாழ்நாளில் பல மேல்மரபியல் பண்புகளை முதல் 1000 நாட்களில் நிறுவுகிறார்கள்.  
முதல் 1000 நாட்களுக்குப் பிறகு என்ன செய்வது என்பதற்கான பிற சுகாதார பரிந்துரைகள் உள்ளன.
# அரிசித்தாள்

**அரிசித்தாள்** என்று அறியப்படுவது பல்வேறு இடங்களில் பல்வேறு விஷயங்களுக்காக மேற்கத்திய நாடுகளில் பயன்படுகிறது. அரிசித்தாள் என்று பெயர் வருவதற்கு காரணம் அதனை ஆசியாவுடன் தொடர்பு படுத்துவதன் காரணமாக இருக்கலாம் என்று கூறப்படுகிறது. அரிசித்தாள் என்று அழைக்கப்படுவதால் இது நெல்லில் இருந்து உருவாக்கப்படுகிறது என்று பொருள் கொள்ளல் ஆகாது.
# அரிசித்தாள்

## பயன்பாடுகள்

- **காகிதப்பூக்கள்**: இருபதாம் நூற்றாண்டில் அரிசித்தாள் செடி என்று அழைக்கப்பட்ட செடி ஒன்று ஐரோப்பாவில் அறிமுகப்படுத்தப்பட்டது. இதன் பெயர் அரிசியோடு அமைந்ததே ஒழிய இச்செடிக்கும் அரிசிக்கும் எவ்வகை தொடர்பும் இல்லை. ஆனால் இந்தச் செடியில் இருந்து காகிதங்கள் தயாரிக்க முடிந்தது. அவ்வகை தயாரிக்கப்பட்ட காகிதங்கள் காகிதப்பூக்கள் செய்ய ஐரோப்பா முழுவதும் பயன்பட்டன.  
- **உணவுப்படலம்**: உணவுத்துறையில் வியட்நாமிய உணவுகளின் மேற்படலமாய் வழிவழியாகவே உண்ண உகந்த அரிசித்தாள் என்ற மெல்லிய காகிதம் போன்ற தட்டையான பொருள் பயன்பட்டு வந்தது. இது அரிசித்தாள் என்று அழைக்கப்படக் காரணம், இந்த படலம் அரிசிச்சக்கையை முதன்மையாக வைத்து உருவாக்கப்பட்டது. சுவைக்காக சிலமுறை பால், மரவள்ளிக்கிழங்கு, வாழைப்பழம் முதலியன சேர்த்தும் உருவாக்கப்படுகிறது.  
- **உணவைக்கட்டுதல்**: ஆசியாவில் மல்பெரி மரப்பட்டையில் இருந்து தயாரிக்கப்பட்ட ஒருவகை காகிதம் உணவைக் கட்டி எடுத்துச் செல்ல பயன்பட்டது. உணவு அரிசியால் செய்யப்பட்டதாக இருந்தமையால், அவ்வகை காகிதம் அரிசித்தாள் என்றே அறியப்பட்டது. ஆனால் இவ்வகை அரிசித்தாள் சாப்பிட உகந்ததல்ல.  
- **பொதுபயன்பாடு**: பொதுவாகவே ஆசியாவில் இருந்து இறக்குமதி செய்யப்படும் காகிதங்கள் அரிசித்தாள் என்ற பெயரிலேயே ஐரோப்பிய சந்தைகளில் அறிமுகப்படுத்தி வைக்கப்படுகின்றன. இவ்வகை தாள்கள் எழுத வரைய உள்ளிட்ட சாதரண காகிதங்களின் பயன்பாடுகளை ஒத்திருக்கும்.
# சிங்கப்பூர் தேசிய அறிவியல் கலைக்கூடம்

**சிங்கப்பூர் தேசிய அறிவியல் கலைக்கூடம்** (*Singapore National Academy of Science*) சிங்கப்பூரில் 1967 ஆம் ஆண்டு அரசு நிதி உதவியுடன் தொடங்கப்பட்ட ஓர் அமைப்பாகும். சிங்கப்பூர் அறிவியல் முன்னேற்ற சங்கத்தில் சில செயல்பாடுகள் அறிமுகம் செய்யப்பட்டபோது 1976 ஆம் ஆண்டில் மறுபடியும் இவ்வமைப்பு புதுப்பிக்கப்பட்டது.  
2011 ஆம் ஆண்டு முதல், சிங்கப்பூர் தேசிய அறிவியல் கலைக்கூடம் தனது சொந்த நிர்வாக உறுப்பினர்களை தேர்ந்தெடுக்கத் தொடங்கியது.
# என்னைப் பார் யோகம் வரும்

**என்னைப் பார் யோகம் வரும்** (*Ennai Paar Yogam Varum*) என்பது 2007 ஆம் ஆண்டு வெளியான தமிழ் அதிரடி நகைச்சுவைத் திரைப்படம் ஆகும். எம். ஜமீன் ராஜ் இயக்கிய இந்த படத்தில் மன்சூர் அலி கான், புதுமுகம் மஞ்சு ஆகியோர் முக்கிய கதாபாத்திரங்களில் நடித்துள்ளனர், இதில் காண்டீபன், குட்டி, பிரியங்கா ஷைலு, ஆர். சுந்தர்ராஜன், அனுராதா, அபிநயஸ்ரீ, பொன்னம்பலம், மாணிக்க விநாயகம் ஆகியோர் துணை வேடங்களில் நடித்துள்ளனர். மன்சூர் அலி கான் தயாரித்த இப்படத்திற்கு ஏ. கே. வாசகன் இசை அமைத்தார். படம் பல தாமதங்களுக்குப் பிறகு 2007 சூலை 6 அன்று வெளியானது.
# என்னைப் பார் யோகம் வரும்

## நடிகர்கள்

- மன்சூர் அலி கான் ஜனாவாக
- மஞ்சு ஜகதீஸ்வரியாக
- காண்டீபன் காண்டீபனாக
- குட்டி ஜீவாவாக
- பிரியங்கா சைலு மீனாவாக
- ஆர். சுந்தர்ராஜன் அனந்தராமனாக
- அனுராதா சீதாமங்கலம் முத்தம்மா
- அபிநயசிறீ "மொபைல்" லட்சுமியாக
- பொன்னம்பலம் காவல் ஆய்வாளராக
- மாணிக்க விநாயகம் கிருஷ்ணமூர்த்தியாக
- வெண்ணிற ஆடை மூர்த்தி பாலா பாலசுப்பிரமணியமாக
- காகா இராதாகிருஷ்ணன் அரசியல்வாதியாக
- அனு மோகன் அனந்தராமனின் நண்பராக
- பபிதா ஜகதீஸ்வரனின் நண்பராக
- குமரிமுத்து வீட்டு உரிமையாளராக
- பாண்டு மணமகனின் தந்தையாக
- நெல்லை சிவா தலைமைக் காவலராக
- முத்துக்காளை
- சிட்டி பாபு பாடகராக
- தாடி பாலாஜி
- சுருளி மனோகர் சுருளியாக
- லொள்ளு சபா பாலாஜி மணமகனாக
- வி. எம். சுப்புராஜ் லட்சுமியின் கணவராக
- இடிச்சப்புளி செல்வராசு
- திடீர் கண்ணையா
- குள்ளமணி
- போண்டா மணி ஜகாவுடன் இருப்பவராக
- பெஞ்சமின் ஜகாவுடன் இருப்பவராக
- வெங்கடேஷ் பிரபு கஸ்தூரி ராஜா ஜகாவுடன் இருப்பவராக
- கிங் காங் ஜகாவுடன் இருப்பவராக
- ஜிந்தா ஜகாவுடன் இருப்பவராக
- விஜய் கணேஷ் கட்சி உறுப்பினராக
- கோவை செந்தில் கணேசனாக
- ராஜாஜிராஜன் சட்டமன்ற உறுப்பினரின் உறவினராக
- வெங்கல் ராவ் அடியாளாக
- எல். வி. ஆதவன் எல். வி. கண்ணனாக (கௌரவத் தோற்றம்)
- டாக்டர் கலியபெருமாள் கௌரவத் தோற்றத்தில்
- வழக்கறிஞர் இராஜாராமன் கௌரவத் தோற்றத்தில்
- தொல். திருமாவளவன் கௌரவத் தோற்றத்தில்
# என்னைப் பார் யோகம் வரும்

## தயாரிப்பு

தனது சொந்த பதாகையின் கீழ் மூன்று படங்களைத் தயாரித்த பின்னர், நடிகர் மன்சூர் அலி கான் *என்னைப் பார் யோகம் வரும்* படத்தின் வழியாக மீண்டும் படத்தயாரிப்புக்கு வந்தார். இந்த படத்தில் ஒரு பாடலில் தொல். திருமாவளவன் தோன்றினார். நகைச்சுவை அம்சங்களுடன் கூடிய குறைந்த செலவில் எடுக்கபட்ட படம் இது என்று மன்சூர் அலிகான் கூறினார்.
# என்னைப் பார் யோகம் வரும்

## இசை

இப்படத்திற்கு திரைப்பட இசையமைப்பாளர் ஏ. கே. வாசகன் இசையமைத்தார். 2007 ஆம் ஆண்டில் வெளியான இந்த இசைப்பதிவில் திருவள்ளுவர், ஔவையார், மன்சூர் அலி கான், ஏ. கே. வாசகன் ஆகியோரால் எழுதப்பட்ட ஆறு பாடல்கள் உள்ளன.
# என்னைப் பார் யோகம் வரும்

## வெளியீடு

4 சூன் 2007 அன்று, ஒரு செய்தித்தாளில் இடம்பெற்ற படத்தின் விளம்பரம் பலரின் கவனத்தை ஈர்த்தது. படத்தை வெளியிட திரையரங்குகள் கிடைக்காததைக் கொண்டு அந்த விளம்பரம் நகைச்சுவையாக வெளியிடப்பட்டது. இந்த படம் முதலில் 2007 சூன் 15, அன்று பெரிய செலவில் எடுக்கபட்ட படமான *சிவாஜியுடன்* வெளியிட திட்டமிடப்பட்டது, ஆனால் சென்னை நகரத்தில் திரையரங்குகள் கிடைக்காத காரணத்தால், மன்சூர் அலி கான் தனது பட வெளியீட்டை ஒத்திவைத்தார். இதுகுறித்து *எந்தக் கொம்பனாலும் கருப்புப் பணத்தை ஒழிக்க முடியாது. கருப்புப் பணத்தை ஒழிக்கலாம்ன்னு எவனாவது சொன்னா அதை இருநூறு ரூபா டிக்கெட் ‘பிளாக்ல’ வாங்கி பாக்காதீங்க* என்று விளம்பரம் வெளியிட்டார். இது இறுதியாக 2007 சூலை 6 அன்று வெளியிடப்பட்டது. படம் வெளியான ஒரு வாரத்திற்குப் பிறகு, அவரது படத்திற்கான மற்றொரு விளம்பரத்தில் அஜித் குமார் *நடித்த கிரீடம்* (2007) படத்தைக் குறிப்பிட்டு மக்களின் கவனத்தை ஈர்த்தது.
# என் உயிரினும் மேலான

**என் உயிரினும் மேலான** (*En Uyirinum Melana*) என்பது 2007ஆம் ஆண்டு வெளியான இந்திய தமிழ் காதல் திரைப்படம் ஆகும். கே. ஆர். ஜெயா இயக்கிய இப்படத்தில் புதுமுகங்கள் அஜித் சந்தர், ராதிகா மேனன் ஆகியோர் முதன்மைப் பாத்திரங்களில் நடித்துள்ளனர். மேலும் எஸ். பி. பாலசுப்பிரமணியம், ரஞ்சித், இரவிக்குமார், கருணாஸ், காகா இராதாகிருஷ்ணன், சாருஹாசன், பாத்திமா பாபு, கமலா காமேஷ் ஆகியோர் பிற பாத்திரங்களில் நடித்துள்ளனர். இந்த படத்திற்கு தேவா இசை அமைத்தார். படம் 2007 ஆகத்து 10 அன்று வெளியானது.
# என் உயிரினும் மேலான

## நடிகர்கள்

- அஜித் சந்திரா ஜீவாவாக
- இராதிகா மேனன் பிரியாவாக
- எஸ். பி. பாலசுப்பிரமணியம் ஜீவாவின் தந்தை விஜயரங்கமாக
- ரஞ்சித் விவக்ரமாக (சிறப்புத் தோற்றத்தில்)
- இரவிக்குமார் பிரியாவின் தந்தையாக
- கருணாஸ் ஜானியாக
- காகா இராதாகிருஷ்ணன் ஜீவாவின் தாத்தாவாக
- சாருஹாசன் சத்தியநாத சுவாமியாக
- பாத்திமா பாபு ஜீவாவின் தாய் காமாட்சியாக
- கமலா காமேஷ் பிரியாவின் பாட்டியாக
- லொள்ளு சபா பாலாஜி ஜீவாவின் நண்பராக
- மாஸ்டர் ஆண்ரு பிரியாவின் தம்பியாக
- பாண்டு எம். பி. இராமலிங்கமாக
- செம்பிலி ஜெகன் சட்டமன்ற உறுப்பினர் கழந்தை தமிழரசனாக
- பயில்வான் ரங்கநாதன் காவல் ஆய்வாளர் முனுசாமியாக
- சாப்லின் பாலு வேலையாளாக
- சிங்கமுத்து சிங்கமாக
- போண்டா மணி
- நெல்லை சிவா
- தாடி பாலாஜி பரமசிவமாக
- வி. எம். சுப்புராஜ் சுப்புராஜாக
- சிவநாராயணமூர்த்தி
- தேனி முருகன்
- விஜய் கணேஷ்
- மாயி சுந்தர்
- விசாலினி
- பரிமளா
- மாஸ்டர் சூர்யா
- கனல் கண்ணன் (காக்க காக்க பாடலில் சிறப்புத் தோற்றத்தில்)
# என் உயிரினும் மேலான

## தயாரிப்பு

*உயிரிலே கலந்தது* (2000) படத்தின் மூலம் இயக்குநராக அறிமுகமான கே. ஆர். ஜெயா என். என். டி. மூவி கிரியேஷன்ஸ் என்ற பதாகையின் கீழ் தயாரிக்கபட்ட *என் உயிரினும் மேலான படத்தின் வழியாக மீண்டும் இயக்குநராக வந்தார்.* இடையில் *ஜூன் ஜூலை* என்ற பெயர் கொண்ட வெளிவராத படத்தில் அவர் தொடர்ந்து பணியாற்றினார். படத்தில் நாயகனாக சென்னையைச் சேர்ந்த புதுமுகமான பொறியாளர் அஜித் சந்தர் நடித்தார். மும்பையைச் சேர்ந்த ராதிகா மேனன் நாயகியாக நடிக்க தேர்வு செய்யப்பட்டார். பாடகர் எஸ். பி. பாலசுப்பிரமணியம் தந்தை வேடத்தில் நடிக்க ஒப்பந்தமானார். இப்படத்திற்கான சண்டைக் காட்சிகளை கனல் கனல் கண்ணன் அமைத்து, ஒரு ரவுடியாக நடித்ததுமல்லாமல், ஒரு கானா பாடலையும் பாடினார். தேவா இசையமைத்த பாடல்கள் அனைத்தும் படத்தின் சூழ்நிலை சார்ந்தவையே என்றார் இயக்குநர். ஆர். செல்வா ஒளிப்பதிவு செய்ய, பி. சி. மோகனன் படத்தொகுப்பு செய்ய, கிரண் கலை இயக்குநராகப் பணியாற்றினார்.
# என் உயிரினும் மேலான

## இசை

பிரைப்பட பின்ண்ணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார். வாலி, சினேகன் முத்து விஜயன் ஆகியோர் ஏழு பாடல்களை எழுதியுள்ளனர்.
# என் உயிரினும் மேலான

## வரவேற்பு

ஒரு விமர்சகர் படத்தை எதிர்மறையாக விமர்சித்தார், மேலும் அவர் படத்தின் மோசமான கதை, பலவீனமான திரைக்கதையை விமர்சித்தார்.
# அம்மு சுவாமிநாதன்

**அம்மு சுவாமிநாதன்** (Ammu Swaminathan) அல்லது **அம்முக்குட்டி சுவாமிநாதன்** (22 ஏப்ரல் 1894 - 4 சூலை 1978) இந்திய சுதந்திர இயக்கத்தின் போது ஒரு இந்தியச் சமூக சேவகராகவும், அரசியல் ஆர்வலராகவும், இந்திய அரசியலமைப்பு சட்டமன்ற உறுப்பினராக இருந்தார்.
# அம்மு சுவாமிநாதன்

## ஆரம்ப கால வாழ்க்கை

கேரளாவின் பாலக்காடு மாவட்டத்தில் அனக்கரை என்ற ஊரில் வடக்கத் குடும்பத்தில் அம்முக்குட்டி பிறந்தார். இவரது தந்தை கோவிந்த மேனன் ஒரு உள்ளூர் அதிகாரியாக இருந்தார். அம்முவின் பெற்றோர் இருவரும் நாயர் சாதியைச் சேர்ந்தவர்கள், இவரது பெற்றோரது பதின்மூன்று குழந்தைகளில் இளையவராக இருந்தார். அதில் ஒன்பது மகள்கள் அடங்குவர். அம்மு ஒருபோதும் பள்ளிக்குச் செல்லவில்லை, வீட்டிலேயே ஒரு அடிப்படைக் கல்வியை மட்டுமே பெற்றார். அதில் மலையாளத்தில் குறைந்தபட்ச வாசிப்பு, எழுதுதல், சமையல், வீட்டை கவனித்தல், திருமண வாழ்க்கைக்குத் தயாராவது ஆகியவை அடங்கும். இவர் மிகச் சிறிய வயதிலேயே தனது தந்தையை இழந்தார். மேலும் இவரது தாய் தனது குழந்தைகளை வளர்ப்பதற்கும், பல மகள்களுக்கு திருமணங்களை ஏற்பாடு செய்வதற்கும் சிரமப்பட்டார்.
# அம்மு சுவாமிநாதன்

## திருமணம்

ஒரு வழக்கறிஞராக தன்னை நிலைநிறுத்திக் கொண்ட சென்னையைச் சேர்ந்த முனைவர் சுவாமிநாதன் என்பவர் இவரை திருமணம் செய்துகொள்ள விரும்பினார். நகரத்தில் தனக்கு முழு சுதந்திரம், ஒரு நல்ல கல்வி, நல்ல வாழ்க்கை ஆகியவை உறுதி செய்யப்பட்டால் மட்டுமே தான் அவரை திருமணம் செய்து கொள்வேன் என்று இவர் கூறினார். ஒரு பிராமண ஆணுக்கும் நாயர் பெண்ணுக்கும் இடையிலான வழக்கமான நடைமுறையில் இருந்த ஒரு சம்பந்தம் என்ற முறைசாரா திருமணத்தை செய்து கொள்ளவில்லை. ஆனால் ஒரு பாரம்பரிய நாயர் திருமணமாக இருந்தது. இதனால் பிராமணர்கள் இதை புறக்கணித்தனர்.  
ஒரு கேரள ஐயர் குடும்பத்தைச் சேர்ந்த, எடின்பர்க் மற்றும் லண்டன் பல்கலைக்கழகங்களில் உதவித்தொகையுடன் பயின்ற சுப்பராம சுவாமிநாதன், லண்டனில் உள்ள ஒரு பதிவு அலுவலகத்தில் அம்முவை முறையாக திருமணம் செய்து கொண்டார். 13 வயதான அம்முவைவிட சுவாமிநாதன் 20 வயது மூத்தவராக இருந்தார்.
# அம்மு சுவாமிநாதன்

## தொழில்

அம்முவின் வாழ்க்கை தனது கணவரின் துணையால் மாறியது. சுவாமிநாதன் தனது மனைவியின் திறமைகளை ஊக்குவித்தார். அவருக்கு ஆங்கிலம் மற்றும் பிற பாடங்களை வீட்டிலேயே கற்பிக்க ஆசிரியர்களை நியமித்தார். பின்னர், அம்மு மகாத்மா காந்தியைப் பின்பற்றுபவராகி இந்தியாவின் சுதந்திரப் போராட்டத்தில் பங்கேற்றார். 1936 ஆம் ஆண்டில், இவர் இந்திய தேசிய காங்கிரசுக்கு பிரச்சாரம் செய்ய இந்தியா முழுவதும் பயணம் செய்தார். வெள்ளையனே வெளியேறு இந்தியா இயக்கம் தொடர்பாக இவர் 1942 இல் கைது செய்யப்பட்டார். இவர் 1947 இல் அமைக்கப்பட்ட இந்திய அரசியலமைப்பு நிர்ணய மன்றத்தின் உறுப்பினராக பணியாற்றினார்.  
1952 ஆம் ஆண்டில், சென்னை மாநிலத்திலிருந்து மாநிலங்களவை உறுப்பினராகத் தேர்ந்தெடுக்கப்பட்டார். இவர் பல கலாச்சார மற்றும் சமூக அமைப்புகளுடன் தொடர்பு கொண்டிருந்தார். இந்தியாவின் முதல் பெண்கள் அமைப்பான மெட்ராஸ் பெண்கள் சங்கத்தின் ஆர்வலரானார். மேலும் பாரத சாரண சாரணியர் இயக்கத் தலைவராக 1960 நவம்பர் முதல் 1965 மார்ச் வரை பணியாற்றினார். 1975 அனைத்துலக பெண்கள் ஆண்டின் தொடக்க விழாவில் இவர் 'ஆண்டின் தாய்' ஆகவும் தேர்ந்தெடுக்கப்பட்டார்.
# அம்மு சுவாமிநாதன்

## குடும்பம்

சுவாமிநாதன் மற்றும் அம்முவுக்கு நான்கு குழந்தைகள் இருந்தன:  
- கோவிந்த சுவாமிநாதன், மூத்த மகன், இவர் 1969 முதல் 1976 வரை தமிழக அரசு தலைமை வழக்கறிஞராக பணியாற்றினார். மேலும் இவர் சென்னை வழக்கறிஞர்கள் சங்கத்தின் தலைவராகவும் பணியாற்றினார். 1969 ஆம் ஆண்டு கோவிந்த், திராவிட முன்னேற்ற கழகத்தின் தலைமையிலான ஆட்சியில்தமிழ்நாட்டின் அரசு தலைமை வழக்கறிஞராக நியமிக்கப்பட்டார். இந்த பதவியில் 1976 வரை பணியாற்றினார். கோவிந்த் 1997 வரையில் அதாவது87 வயதாகும் வரை வழக்கறிஞராக தீவிரமாகப் பணியாற்றி வந்தாா்.
- சுப்புராம், ஒரு நிர்வாகி.
- கேப்டன் லட்சுமி சுவாமிநாதன் (1914-2012). இந்திய விடுதலை இராணுவப் போராட்ட வீராங்கனை, ஆசாத்து இந்து, சுபாசு சந்திர போசின் பற்றாளர்.
- மிருணாளினி சாராபாய், ஒரு பரதநாட்டியக் கலைஞர். இவர் ஒரு புகழ்பெற்ற விஞ்ஞானி விக்ரம் சாராபாயின் மனைவி.
# சுப்ரத் குமார் ஆச்சார்யா

**மருத்துவர் சுப்ரத் குமார் ஆச்சார்யா** (*Dr. Subrat Kumar Acharya*) இந்தியாவைச் சேர்ந்த ஓர் இரையகக் குடலியல் மருத்துவராவார். 1951 ஆம் ஆண்டு நவம்பர் மாதம் 1 ஆம் தேதி பிறந்தார். கல்லீரல் மாற்று மருத்துவத்திலும் நிபுணத்துவம் பெற்றிருந்தார். மருத்துவ விஞ்ஞானி, எழுத்தாளர் மற்றும் ஆசிரியர் என பன்முகத்தன்மையுடன் செயல்பட்டு வருகிறார். ஒரு மருத்துவராக இவரது தொழில்முறை வலிமையைத் தவிர சிக்கலான நோய்களுக்கு பரிவுணர்ச்சியுடன் நோயாளி மைய அணுகுமுறை சிகிச்சையளிப்பவர் என்பதற்காக நன்கு அறியப்பட்டார். நோயாளிகளின் பிரச்சினைகளை பகுப்பாய்வு செய்வதல், துல்லியமான மற்றும் நன்கு சிந்திக்கக்கூடிய நோயறிதலை முன்வைத்தல், நோயாளிகளின் தனிப்பட்ட தேவைகளுக்கு ஏற்ப சிறந்த சிகிச்சையை பரிந்துரைத்தல் போன்ற செயல்பாடுகளில் ஆச்சாரியாவின் திறன் வெளிப்பட்டதால் முக்கியமான இரைப்பைக் குடலியல் நிபுணர் என்ற நற்பெயர் இவருக்கு கிடைத்தது. கூடுதலாக, நோயாளியின் கவலைகளை தெளிவுபடுத்துவதற்காக இவர் நேரத்தையும் முயற்சியையும் செலவிடுவார்.  
பேராசிரியர் ஆச்சார்யா மதிப்புமிக்க ஓர் ஆசிரியராகவும் பணிபுரிந்தார். தனது பாரம்பரியத்தை உலகம் முழுவதும் கொண்டு செல்லும் வகையில் பல இளம் மருத்துவர்களுக்கு பயிற்சி அளித்துள்ளார். புது தில்லியில் உள்ள எய்ம்சு மருத்துவமனையில் கிட்டத்தட்ட 40 ஆண்டுகாலம் பணிபுரிந்தார். தற்போது ஒரிசா மாநிலத்தின் தலைநகரான புவனேசுவரத்திலுள்ள கலிங்கா தொழில்துறை தொழில்நுட்ப நிறுவனத்தின் துணை அதிபராகவும், பிரதியும்னா பால் நினைவு மருத்துவமனையின் இரையகக்குடலியல் மற்றும் கல்லீரலியல் துறைகளுக்கு துறைத் தலைவராகவும் உள்ளார். புதுதில்லியில் உள்ள போர்ட்டிசு சுகாதார அமைப்பின் ராசன் தால் மருத்துவமனையிலும் இரையகக்குடலியல் மற்றும் கல்லீரலியல் துறைகளுக்கு செயல் இயக்குனராகப் பொறுப்பு வகிக்கிறார்.[http://kims.kiit.ac.in/news.html#char ]  
2012 ஆம் ஆண்டில் ஆச்சார்யா புவனேசுவர் எய்ம்சு மருத்துவமனையின் இயக்குநராக நியமிக்கப்பட்டார், ஆனால் புதுதில்லி எய்ம்சு மருத்துவமனையிலேயே இரையகக் குடலியல் துறையின் துறைத் தலைவராக தனது சேவையைத் தொடரத் தேர்வு செய்தார்.
# சுப்ரத் குமார் ஆச்சார்யா

## விருதுகள்

- பத்மசிறீ விருது, 2014
- மித்ரா ஒலிம்பசு அகநோக்கியல் விருது
- பி.என். பெர்ரி விருது
- பொதுநலவாய மருத்துவ உறுப்பினர் விருது
- ஓம் பிரகாசு நினைவு விருது
- கல்லீரல் ஆய்வுக்கான ஆசியா பசிபிக் சங்கத்தின் இளம் ஆராய்ச்சியாளர் விருது.
- சமந்தா சந்திரசேகர் விருது, 2003
# இந்தியாவில் மருத்துவக் கல்லூரி

**இந்தியாவில் மருத்துவக் கல்லூரி** (*Medical college in India*) என்பது இந்தியாவில் இன்றைய சூழலில் மருத்துவக் கல்வியை வழங்கும் கல்வி நிறுவனங்களைக் குறிப்பதாகும். இந்த நிறுவனங்கள், தனி கல்லூரிகளிலிருந்து மருத்துவர்களைப் பயிற்றுவிக்கும் கூட்டமைப்புகள் வரை மாறுபடலாம். இவை மருத்துவம் குறித்து அனைத்து அம்சங்களிலும் பயிற்சி அளிக்கின்றன. ”மருத்துவ பள்ளி” எனும் சொல் அமெரிக்காவிலும் வேறு சில நாடுகளிலும் பயன்படுத்தப்படுவது போல் இந்தியாவிலும் பயன்படுத்தப்படுகிறது. எம்.பி.பி.எஸ் என்பது இந்திய மருத்துவ குழுமத்தின் சட்டம் 1956ஆல் அங்கீகரிக்கப்பட்ட நவீன அறிவியல் மருத்துவத்தின் பட்டம் ஆகும். இது தேசிய மருத்துவ ஆணைய சட்டம் 2019இல் தொடர்கிறது. எம்.பி.பி.எஸ். படிப்பிற்குப்பின் மருத்துவர்கள் அவர்களது மாநில மருத்துவ குழுமத்தில் பதிவு செய்கிறார்கள்.
# இந்தியாவில் மருத்துவக் கல்லூரி

## அங்கீகாரம்

மருத்துவ கல்வி நிறுவனங்கள் இந்திய மருத்துவக் கழகத்தின் அங்கீகாரம் பெறவேண்டும் என்று இந்தியச் சட்டம் கூறுகிறது. இந்த அங்கீகரிக்கப்பட்ட மருத்துவக் கல்லூரிகளின் புதுப்பிக்கப்பட்ட பட்டியலை இந்திய அரசு வைத்திருக்கிறது. எம்.பி.பி.எஸ் பட்டம் பெறாத பலர் இந்தியாவில் மருத்துவர்களைப் போலவே பயிற்சி செய்கிறார்கள். இவர்கள் போலி மருத்துவர்கள் “குவாக்ஸ்” என்று அழைக்கப்படுகின்றனர். தேசிய மருத்துவ ஆணையச் சட்டம் 2019இன் படி, இத்தகைய போலி மருத்துவர்களுக்குத் தண்டனையாக 1 ஆண்டு சிறையும் ரூ. 5 லட்சம் அபராதமும் விதிக்கப்படும்.
# இந்தியாவில் மருத்துவக் கல்லூரி

## சேர்க்கை

இந்திய மருத்துவக் கல்லூரிகளில் படிப்புகளுக்கான சேர்க்கை அண்மையில் ஆண்டுகளில் நெறிப்படுத்தப்பட்டுள்ளது. இது நாட்டிற்கு நாடு வேறுபடுகின்றன. எடுத்துக்காட்டாக, விண்ணப்பதாரர்கள் அமெரிக்கப் பல்கலைக்கழகங்களுக்கு விண்ணப்பிக்கும்போது இளங்கலை பட்டதாரிகளாக இருக்க வேண்டும்; ஆனால் சீனா மருத்துவக் கல்லூரிகளுக்கு விண்ணப்பிக்கும்போது இளங்கலை பட்டம் பெறுகிறார்கள். முழு சேர்க்கை செயல்முறையும் ஒரு சீர்திருத்தத்தின் கீழ் உள்ளது. இதற்கு எதிராக நீதிமன்ற வழக்குகள் நடந்து கொண்டிருக்கின்றன. பொதுவாக, சேர்க்கை பின்வருவனவற்றில் ஒன்றை அடிப்படையாகக் கொண்டது:  
1. தேசிய அளவில் (நீட்) நடத்தப்படும் போட்டித் தேர்வுகளில் பெறப்பட்ட மதிப்பெண்கள்
1. மெல்நிலைத் பொதுத் தேர்வில் பெற்ற குறைந்தபட்சம் 50 % (பொது வகைக்கு) பி.சி.பி-யில் பெறப்பட்ட மதிப்பெண்கள் (பி என்பது இயற்பியலைக் குறிக்கிறது, சி என்பது வேதியியலைக் குறிக்கிறது மற்றும் பி உயிரியலைக் குறிக்கிறது).
1. நன்கொடை / மேலாண்மை சார்ந்த இடங்கள்.  
இதேபோல் முதுநிலைப் பட்டங்கள் மற்றும் பட்டயப்படிப்புகளுக்கு (வதிவிடங்கள்) தேசிய அளவில் (நீட்) நடத்தப்படும் போட்டித் தேர்வுகள், சேர்க்கை அல்லது நன்கொடை அடிப்படையிலான இடங்களுக்கு அடிப்படையாக அமைகின்றன. குறிப்பிட்ட நிறுவனங்கள் நேர்முகத்தேர்வினையும் மேற்கொள்கின்றன. ஆனால் இது துணை சிறப்புப் படிப்புகளில் அதிக அளவில் உள்ளது.  
நன்கொடை அடிப்படையிலான நிர்வாக இடங்களில் மாணவர் சேர்க்கை கடும் விமர்சனத்திற்கு உள்ளாகியுள்ளன. ஏனெனில் தனியார் மருத்துவக் கல்லூரிகளால் மருத்துவ இடங்களை விற்பனை செய்கின்றனர். பணம் செலுத்தும் திறன், தகுதி அல்ல என்பது மறைமுகமாக ஏற்றுக்கொள்வது. இந்த சட்டவிரோத கட்டணம் ஒரு எம்.பி.பி.எஸ். இடத்திற்கு ரூ .50 லட்சம் முதல் ரூ .1 கோடி வரை வசூலிக்கப்படுகிறது. எந்தவொரு மருத்துவ இருக்கைக்கும் பொதுப் பிரிவைச் சேர்ந்த ஒரு மாணவர் யு.ஜி படிப்புகளில் இடம் பெற குறைந்தபட்சம் 50 சதவீதம் மதிப்பெண் பெற்றிருக்க வேண்டும். ஆனால் கேரளா போன்ற மாநிலங்களில் உள்ள மருத்துவக் கல்லூரிகளுக்கு, நிர்வாக இடங்களுக்குக் கூட அந்தந்த போட்டி நுழைவுத் தேர்வில் குறைந்தபட்ச மதிப்பெண்கள்/தரவரிசை தேவைப்படுகிறது.  
பல தேர்வுகளின் மன அழுத்தத்தைக் குறைப்பதற்கும், குறைந்தபட்சத் திறனை உறுதி செய்வதற்கும், முக்கியமாக நாடு முழுவதும் மருத்துவக் கல்வியில் ஊழலைக் களைவதற்கான நோக்கத்துடன் தேசிய தேர்வு முகமை-நீட்-யுஜி மற்றும் நீட்-பீஜி ஆகியவை இந்திய மருத்துவ குழுமம் கலைக்கப்படப் பின்னர் ஆளுகை குழுவின் பார்வை 2015 அறிக்கையில் முன்வைக்கப்பட்டது. நீட் தேர்வு என்பது ஒரு மருத்துவக் கல்லூரியில் நுழைவதற்கான ஒற்றைச் சாளரம் தேர்வாகும். யுஜி மற்றும் பிஜி படிப்புகளுக்கான செயல்படுத்தப்பட்ட நீட் குறிப்புகள் விஷன் 2015 ஆவணத்தில் முன்மொழியப்பட்டவற்றிலிருந்து வேறுபட்டிருந்தாலும், அடிப்படையில் இத்தேர்வின் முக்கிய நோக்கத்தைப் பராமரித்து வருகிறது.
# இந்தியாவில் மருத்துவக் கல்லூரி

## சேர்க்கை

### இளங்கலை

எம்.பி.பி.எஸ் மற்றும் பி.டி.எஸ் படிப்புகளுக்கான என்.டி.ஏ-நீட் (இளங்கலை), மத்திய இடைநிலைக் கல்வி வாரியத்தால் (சி.பி.எஸ்.இ) 2013இல் நடத்தப்பட்டது. நீட்-யுஜி அகில இந்திய முன் மருத்துவ சோதனை (ஏஐபிஎம்டி) மற்றும் மாநிலங்கள் அல்லது கல்லூரிகளால் நடத்தப்பட்ட அனைத்து தனிப்பட்ட எம்.பி.பி.எஸ் தேர்வுகளையும் மாற்றியது. இருப்பினும், பல கல்லூரிகள் மற்றும் நிறுவனங்கள் தங்களது எம்.பி.பி.எஸ் மற்றும் பி.டி.எஸ் படிப்புகளில் சேருவதற்கான தேர்வுகளைத் தனித்தனியாக நடத்தியது. இருப்பினும், இராணுவ மருத்துவக் கல்லூரி மற்றும் பனாரஸ் இந்து பல்கலைக்கழகம் போன்ற பல புகழ்பெற்ற நிறுவனங்கள் நீட்-யுஜி அடிப்படையில் மாணவர்களை அனுமதிக்க முன்வந்துள்ளன. முதல் தேர்வு 5 மே 2013 அன்று நடைபெற்றது. தேர்வு முடிவுகள் 5 ஜூன் 2013 அன்று அறிவிக்கப்பட்டன. இந்தியாவில், எம்பிபிஎஸ் இடத்திற்குத் தகுதி பெற மிகப்பெரிய போட்டி உள்ளது. நீட்-யுஜி 2013இல், பதிவு செய்த மாணவர்கள் மொத்தம் 7,17,127 வேட்பாளர்கள் பேர். தேர்வு எழுதியவர்கள் 6,58,040 ஆவார். 31000 எம். பி. பி. எஸ் இடங்களுக்கு 3,66,317 தகுதி பெற்றனர். இதில் தேர்வு எழுதிய 4.71% பேர் மருத்துவம் பயில வாய்ப்பு பெற்றனர்.  
18 ஜூலை 2013 அன்று, இந்திய உச்சநீதிமன்றம் 2:1 தீர்ப்புடன் நீட் தேர்வை நிறுத்தியது. இந்திய மருத்துவ குழுமம் ஆகஸ்ட் 2013இல் மறு ஆய்வு செய்யுமாறு வேண்டுகோள் விடுத்துள்ளது. 2016மே மாதத்தில் இந்திய உச்ச நீதிமன்றம் அனைத்து மருத்துவ தேர்வுகளை ரத்துசெய்தது. நீட் (யுஜி) மற்றும் நீட் (பிஜி) ஆகியவை இந்தியாவின் அனைத்து மருத்துவக் கல்லூரிகளிலும் சேர்க்கை பெறுவதற்கான ஒரே தேர்வாக அறிவித்தது. 2019 முதல் நீட் தேர்வினை தேசியத் தேர்வு முகமை(என்.டி.ஏ) நடத்துகிறது.
# இந்தியாவில் மருத்துவக் கல்லூரி

## சேர்க்கை

### முதுகலை

இதேபோல் முதுகலை பட்டப்படிப்புகளுக்கு (வதிவிடங்கள்), நீட் (பி.ஜி) என்பது எம்.டி / எம்.எஸ் மற்றும் முதுகலை டிப்ளோமா படிப்புகளுக்கான ஒற்றை தகுதி மற்றும் நுழைவுத் தேர்வாகும். இது முதுகலை படிப்புகளில் நுழைவதற்கு தற்போதுள்ள அகில இந்திய அளவில் நடைபெற்ற நுழைவுத் தேர்வு மற்றும் மாநில அளவிலான தேர்வுகளின் மாற்றாக உள்ளது. முதல் நீட் (பிஜி) தேசிய தேர்வு வாரியத்தால் 23 நவம்பர் - 6 டிசம்பர் 2012 வரை நடத்தப்பட்டது. இது சோதனை தேர்வு எனக் குறிப்பிடப்பட்டது (24, 25, 28 நவம்பர் மற்றும் டிசம்பர் 2 உடன் சோதனை அல்லாத நாட்கள்). இந்த சோதனை கணினி அடிப்படையிலான சோதனையாகும். இது பாரம்பரிய காகிதம் மற்றும் பேனா அடிப்படையிலான சோதனை போலல்லாமல், அனைத்திந்திய மருத்துவ அறிவியல் கழகம் பல ஆண்டுகளாக நாட்டில் 50% அகில இந்திய ஒதுக்கீடு முதுகலை படிப்புகளில் சேருவதற்காக நடத்திய தேர்வின் அடிப்படையிலானது. இதில் மொத்தம் 90,377 பேர் தேர்வு எழுதினர்.
# இந்தியாவில் மருத்துவக் கல்லூரி

## சேர்க்கை

### வெளிநாட்டினர்

பல்வேறு அரசு மற்றும் தனியார் கல்லூரிகளில் வெளிநாடு வாழ் இந்தியர்கள் மற்றும் இந்திய வம்சாவளியைச் சேர்ந்தவர்கள் (என்.ஆர்.ஐ) ஒதுக்கீட்டைத் தவிர, வளர்ந்து வரும் நாடுகளைச் சேர்ந்த மாணவர்களுக்கும் மருத்துவக் கல்விக்கான வசதிகள் போதுமானதாக இல்லாத நாடுகளைச் சார்ந்தவர்களுக்கும் பல இடங்களையும் இந்திய அரசு ஒதுக்கியுள்ளது. இந்த ஒதுக்கப்பட்ட இடங்களின் சரியான எண்ணிக்கை மற்றும் நாடுகள் சார்ந்த ஒதுக்கீடு ஆண்டுதோறும் மாறுபடலாம்.  
ஒதுக்கப்பட்ட இடங்களுக்கு அனுமதி பெறும் மாணவர்கள் வெளிநாடுகளில் உள்ள இந்தியப் பணிகள் மூலமாகவோ அல்லது இந்தியாவில் உள்ள அந்தந்த நாடுகளின் இராஜதந்திர பணிகள் மூலமாகவோ விண்ணப்பிக்க வேண்டும். ஒரு நாட்டில் உள்ள இந்தியத் தூதரகம் அல்லது உயர் ஸ்தானிகராலயம் கோரிக்கை குறித்த கூடுதல் தகவல்களை வழங்க முடியும். அத்தகைய விளம்பரதாரர்களுக்கு நுழைவுத்தேர்விலிருந்து விலக்கு அளிக்கப்படுகிறது.  
என்.ஆர்.ஐ ஒதுக்கீட்டின் மூலம் இடங்களைப் பெற விரும்பும் வெளிநாட்டினர் நீட் (குறைந்தபட்சம் அனைத்து அரசு கல்லூரிகளுக்கும்) மூலம் தகுதி பெற வேண்டும் என்பதையும், அந்த ஒதுக்கீட்டில் தகுதியுள்ள அனைத்து என்.ஆர்.ஐ விண்ணப்பதாரர்களுக்கு இடங்கள் ஒதுக்கப்படும் என்பதையும் கவனத்தில் கொள்ள வேண்டும். என்.ஆர்.ஐ விண்ணப்பதாரர்களுக்கான கட்டணம் வேறுபட்டது.
# இந்தியாவில் மருத்துவக் கல்லூரி

## வழங்கப்படும் பாடங்கள்

### எம்.பி.பி.எஸ் இளநிலை படிப்பு

இளநிலையில் மருத்துவக் கல்லூரி பட்டப்படிப்பு மருத்துவம் மற்றும் அறுவை சிகிச்சை இளங்கலை (எம்பிபிஎஸ்) படிப்பினை வழங்குகிறது. இதன் பாடத்திட்டத்தில் எம்பிபிஎஸ் படிப்பை வழங்கும் நிறுவனங்கள் மட்டுமே மருத்துவக் கல்லூரிகள் என்று குறிப்பிடப்படுகின்றன. இக்கல்லூரிகள் முதுநிலை மற்றும் துணை மருத்துவ படிப்புகளைக் கற்பிக்கலாம். அரசாங்க எம்பிபிஎஸ் படிப்பிற்கான சேர்க்கையில் போட்டி மிக அதிகமாக உள்ளது.  
இந்த பாடநெறியில், உயிர் வேதியியல், உடலியல், உடற்கூறியல், நுண்ணுயிரியல், நோயியல் மற்றும் மருந்தியல் போன்ற அடிப்படை முன் மற்றும் பாரா மருத்துவ பாடங்களுடன் தொடங்குகிறது. மாணவர்கள் ஒரே நேரத்தில் மருத்துவமனை வார்டுகள் மற்றும் வெளி நோயாளிகள் துறைகளில் பயிற்சி பெறுகிறார்கள். இவர்கள் ஐந்து நீண்ட ஆண்டுகளாக நோயாளிகளுடன் தொடர்பு கொள்கிறார்கள். பாடத்திட்டத்தில், வரலாறு, பரிசோதனை, வேறுபட்ட நோயறிதல் மற்றும் முழுமையான நோயாளி மேலாண்மை ஆகியவற்றின் நிலையான நெறிமுறைகளைக் கற்பிப்பதை நோக்கமாகக் கொண்டுள்ளது. ஒரு நோயாளிக்கு என்ன விசாரணைகள் பயனுள்ளதாக இருக்கும் மற்றும் சிறந்த சிகிச்சை விருப்பங்கள் என்ன என்பதைத் தீர்மானிக்க, மாணவருக்குக் கற்பிக்கப்படுகிறது. பாடத்திட்டத்தில் முழுமையான நடைமுறை அறிவு மற்றும் நிலையான மருத்துவ நடைமுறைகளைச் செய்வதற்கான நடைமுறை ஆகியவை உள்ளன. பாடநெறியில் 12 மாத கால வேலைவாய்ப்பு உள்ளது. நிலையான மருத்துவ கவனிப்பைத் தவிர, வார்டு மேலாண்மை, பணியாளர்கள் மேலாண்மை மற்றும் முழுமையான ஆலோசனைத் திறன் பற்றிய முழுமையான அனுபவத்தையும் பயிற்சி மருத்துவர் பெறுகிறார்.
# இந்தியாவில் மருத்துவக் கல்லூரி

## வழங்கப்படும் பாடங்கள்

### முதுநிலை படிப்புகள்

இளநிலை மருத்துவ கல்வியில் சிறந்து விளங்கும் மருத்துவக் கல்லூரிகள், முதுநிலைப் பட்டம் அல்லது பட்டய படிப்புகளை மருத்துவத்துறையில் வழங்குகின்றன. *டாக்டர் ஆஃப் மெடிசின்* (எம்.டி), முனைவர் பட்டம் (பி.எச்.டி மருத்துவம்), *மாஸ்டர் ஆஃப் சர்ஜரி (எம்.எஸ்) மாஸ்டர் ஆஃப் சயின்ஸ்* (எம்.எஸ்சி மருத்துவம்) அல்லது *தேசிய வாரியத்தின் டிப்ளமோட்* (டி.என்.பி) படிப்புகளை வழங்குகின்றன. எம்.டி / எம்.எஸ் பட்டங்களை இந்திய மருத்துவ கழகத்துடன் இணைந்த பல்கலைக்கழகங்கள் வழங்குகின்றன. மேலும் டி.என்.பி பட்டம் இந்தியச் சுகாதார அமைச்சின் கீழ் உள்ள ஒரு சுயாதீனமான தன்னாட்சி அமைப்பான தேசிய தேர்வு வாரியத்தால் வழங்கப்படுகிறது. பொது மருத்துவம், பொது அறுவை சிகிச்சை, எலும்பியல், கதிரியக்க நோய் கண்டறிதல், கதிரியக்க சிகிச்சை, காது-மூக்கு-தொண்டை, மகப்பேறியல் மற்றும் பெண்ணோயியல், கண் மருத்துவம், மயக்க மருந்து, குழந்தை மருத்துவம், சமூக மருத்துவம், நோயியல், நுண்ணுயிரியல், தடயவியல் மருத்துவம், மருந்தியல், உடற்கூறியல், உடலியல் போன்ற மருத்துவ அறிவியலின் பல்வேறு சிறப்புப் பாடங்களில் முதுநிலைப் படிப்புகள் உள்ளன. இப்பட்டப் படிப்புகள் 3 வருட காலமும், பட்டயப் படிப்புகள் 2 வருட காலமும் ஆகும். முதுகலைப் பட்டம் பெற்றதைத் தொடர்ந்து, மாணவர்கள் டி.எம் அல்லது டி.என்.பி (மருத்துவ முனைவர்), அல்லது எம்.சி.எச் அல்லது டி.என்.பி (மாஸ்டர் ஆஃப் சிரர்ஜரி / அறுவைசிகிச்சை) எனப்படும் படிப்புகளைத் தேர்ந்தெடுப்பதன் மூலம் தங்கள் ஆர்வமுள்ள துறைகளில் மேலும் சிறப்புத் தகுதியினை பெறலாம்.  
ஒரு எம்.டி அல்லது டி.என்.பி (பொது மருத்துவம் அல்லது குழந்தை மருத்துவம்) என்பது இதயவியல், சிறுநீரவியல், நியோனாட்டாலஜி, காஸ்ட்ரோ-என்டாலஜி, நரம்பியல் (மருத்துவ குருதியியல்-நோயியல் அல்லது பொது மருத்துவம் தவிர்த்து) நிபுணத்துவம் பெறுவதற்கான அடிப்படைத் தேவையாகும், அதே நேரத்தில் ஒரு எம்.எஸ் அல்லது டி.என்.பி ( பொது அறுவை சிகிச்சை, ஈ.என்.டி அல்லது எலும்பியல் அறுவை சிகிச்சை) என்பது நரம்பியல் அறுவை சிகிச்சை, சிறுநீரகம், இதய-மார்பு மற்றும் வாஸ்குலர் அறுவை சிகிச்சை, இரைப்பை குடல் அறுவை சிகிச்சை, குழந்தை அறுவை சிகிச்சை, பிளாஸ்டிக் அறுவை சிகிச்சை போன்றவற்றுக்கான அடிப்படைத் தேவை.  
குடும்ப மருத்துவம் இப்போது இந்தியாவில் முன்னுரிமையின் ஒரு பகுதியாக மாறியுள்ளது, மேலும் பல கற்பித்தல் மருத்துவமனைகள் டி.என்.பி (குடும்ப மருத்துவம்) வழங்குகின்றன.  
நியூரோ-கதிரியக்கவியல், நியூரோ அல்லது கார்டியாக் மயக்கவியல் போன்றவற்றில் ஆய்வு நிதியுதவியுடன் கூடிய முதுமுனைவர் பட்டப் படிப்புகள் தேர்ந்தெடுக்கப்பட்ட நிறுவனங்களால் வழங்கப்படுகின்றன.
# இந்தியாவில் மருத்துவக் கல்லூரி

## புள்ளிவிவரம்

வருடந்தோறும் மருத்துவகல்லூரிகளின் எண்ணிக்கை  
குறிப்பு: மார்ச் 16 2023ன் அடிப்படையில் ஒட்டுமொத்த தகவல்
# இந்தியாவில் மருத்துவக் கல்லூரி

## புள்ளிவிவரம்

### மருத்துவ படிப்பிற்கான இடங்கள் மாநில வாரியாக மருத்துவக் கல்லூரிகளின் எண்ணிக்கையுடன் (2020)

| 1 | ஆந்திரபிரதேசம் | 27 | 12 | 15 | 1900 | 1900 | 3800 |  |
| --- | --- | --- | --- | --- | --- | --- | --- | --- |
| 2 | அசாம் | 6 | 6 | 0 | 900 | 0 | 900 |  |
| 3 | பீகார் | 11 | 7 | 4 | 540 | 369 | 909 |  |
| 4 | சண்டிகார் | 1 | 1 | 0 | 50 | 0 | 50 |  |
| 5 | சத்தீசுகர் | 9 | 6 | 3 | 500 | 300 | 800 |  |
| 6 | தில்ல | 7 | 7 | 2 | 800 | 200 | 1000 |  |
| 7 | கோவா | 1 | 1 | 0 | 150 | 0 | 150 |  |
| 8 | குசராத்து | 22 | 9 | 13 | 1530 | 1400 | 2930 |  |
| 9 | அரியானா | 6 | 2 | 4 | 600 | 1400 | 2000 |  |
| 10 | இமாச்சலப் பிரதேசம் | 2 | 2 | 0 | 200 | 0 | 200 |  |
| 11 | ஜம்மு காஷ்மீர் | 4 | 3 | 1 | 400 |  |  |  |
| 12 | சார்க்கண்டு | 3 | 3 | 0 | 250 | 0 | 250 |  |
| 13 | கருநாடகம் | 43 | 11 | 32 | 1350 | 4655 | 6005 |  |
| 14 | கேரளம் | 24 | 6 | 18 | 1000 | 1850 | 2850 |  |
| 15 | மத்தியப் பிரதேசம் | 11 | 5 | 6 | 760 | 900 | 1560 |  |
| 16 | மகாராட்டிரம் | 43 | 19 | 24 | 2200 | 2995 | 5195 |  |
| 17 | மணிப்பூர் | 2 | 2 | 0 | 200 | 0 | 200 |  |
| 18 | மிசோரம் | 1 | 1 | 0 | 100 | 0 | 100 |  |
| 19 | ஒடிசா | 11 | 7 | 4 | 1050 | 350 | 1400 |  |
| 12 | புதுச்சேரி | 9 | 2 | 7 | 225 | 900 | 1125 |  |
| 21 | பஞ்சாப் | 7 | 3 | 6 | 350 | 645 | 995 |  |
| 22 | ராஜஸ்தான் | 10 | 7 | 3 | 900 | 400 | 1300 |  |
| 23 | சிக்கிம் | 1 | 0 | 1 | 0 | 100 | 100 |  |
| 24 | தமிழ்நாடு | 42 | 19 | 20 | 2205 | 2850 | 5055 |  |
| 25 | தெலங்காணா | 24 | 7 | 17 | 1050 | 2500 | 3050 |  |
| 26 | திரிபுரா | 2 | 1 | 1 | 125 | 100 | 200 |  |
| 27 | உத்தரப்பிரதேசம் | 27 | 12 | 15 | 1449 | 1800 | 3249 |  |
| 28 | உத்தராகண்டம் | 4 | 2 | 2 | 200 | 250 | 450 |  |
| 29 | மேற்கு வங்காளம் | 23 | 18 | 5 | 3250 | 750 | 4000 |  |
| SI | தென் இந்தியா | 154 | 52 | 102 | 6830 | 13705 | 20535 |  |
| WI | மேற்கு இந்தியா | 77 | 34 | 43 | 4540 | 5295 | 9835 |  |
| NI | வட இந்தியா | 70 | 37 | 33 | 4499 | 3745 | 8244 |  |
| EI | கிழக்கு இந்தியா | 47 | 37 | 10 | 4116 | 1010 | 5026 |  |
| T | மொத்தம் | 348 | 160 | 188 | 19985 | 23755 | 43640 | } |
# இந்தியாவில் மருத்துவக் கல்லூரி

## புள்ளிவிவரம்

### இந்தியாவில் பிற சுகாதாரப் படிப்புகள்

1. பார்ம் டி, மருந்தியல் மருத்துவர்
1. பி.ஏ.எம்.எஸ்., ஆயுர்வேத மருத்துவம் மற்றும் அறுவை சிகிச்சை இளங்கலை எம்.டி.
1. பி.எச்.எம்.எஸ்., ஹோமியோபதி மருத்துவம் மற்றும் அறுவை சிகிச்சையின் இளங்கலை எம்.டி.
1. பி.என்.ஒய்.எஸ், இயற்கை மற்றும் யோக அறிவியல் இளங்கலை தொடர்ந்து எம்.டி
1. பி.எஸ்.எம்.எஸ்., சித்த மருத்துவம் மற்றும் அறுவை சிகிச்சை இளங்கலை எம்.டி.
1. பி.யு.எம்.எஸ், இளங்கலை யுனானி மருத்துவம் மற்றும் அறுவை சிகிச்சையினை தொடர்ந்து எம்.டி.  
ஆயுர்வேதம், யோகா & இயற்கை மருத்துவம், யுனானி, சித்த ஹோமியோபதி ஆகியவை கூட்டாக ஆயுஷ் - மாற்று மருத்துவம் என்று அழைக்கப்படுகின்றன.  
1. முதுஅறிவியல் மருத்துவம், முனைவர் பட்டம் (மருத்துவம்).
1. இளம் அறிவியல், முதுஅறிவியல் செவிலியம்
1. பிஎஸ்சி மருத்துவ ஆய்வக தொழில்நுட்பம்
1. பி.பார்ம், எம்.பார்ம்., முனைவர் பட்டம்
1. பிபிடி, எம்.பி.டி, முனைவர் பட்டம் (உடலியக்க மருத்துவம்)
1. பி.டி, எம்.டி.எஸ் (பல் அறுவை சிகிச்சை)
1. தொழில்சார் சிகிச்சை
1. இளம் அறிவியல் (பேச்சு சிகிச்சை)
1. இளம் அறிவியல் (நரம்பியல்)
# இந்தியாவில் மருத்துவக் கல்லூரி

## முதுகலை சிறப்பு

| மயக்க மருந்து | எம்.டி / டி.என்.பி. | டி.ஏ. |  |
| --- | --- | --- | --- |
| உடற்கூற்றியல் | எம். எஸ். / டி.என்.பி./ எம்.எஸ்சி (மருத்துவம்) | பொருந்தாது |  |
| உயிர்வேதியியல் | எம்.டி / டி.என்.பி. / எம்.எஸ்சி (மருத்துவம்) | பொருந்தாது |  |
| சமூகமருத்துவம் | எம்.டி / டி.என்.பி. | டி.சி.எம்./டி.பி.எச். |  |
| தோல் நோய் | எம்.டி / டி.என்.பி. | டிடிவிஎல் / டிவிடி |  |
| காது, மூக்கு, தொண்டை | எம்.எஸ் / டி.என்.பி. | டி.எல்.ஓ. |  |
| குடும்ப மருத்துவம் | எம்.டி / டி.என்.பி. | பொருந்தாது |  |
| தடயவியல் மருத்துவம் | எம்.எஸ் / டி.என்.பி. | டி.எஃப்.எம் |  |
| பொது மருத்துவம் | எம்.டி / டி.என்.பி. | பொருந்தாது |  |
| பொது அறுவை சிகிச்சை | எம்.எஸ் / டி.என்.பி. | பொருந்தாது |  |
| நுண்ணுயிரியல் | எம்.டி / டி.என்.பி. / எம்.எஸ்சி (மருத்துவம்) | பொருந்தாது |  |
| அணு மருத்துவம் | எம்.டி / டி.என்.பி. | டி.ஆர்.எம் |  |
| எலும்பியல் | எம்.எஸ் / டி.என்.பி. | டி ஆர்த்தோ |  |
| கண் மருத்துவம் | எம்.எஸ் / டி.என்.பி. | டி.ஒ./ டி.ஓ.எம்.எஸ். |  |
| கண்காணிப்பு மற்றும் மகளிர்நோயியல் | எம்.எஸ் / டி.என்.பி. | டி.ஜி.ஓ. |  |
| நோய்த்தடுப்பு மருந்து | எம்.டி. | என்.ஏ. |  |
| நோயியல் | எம்.டி / டி.என்.பி. | டி.சி.பி. |  |
| மருந்தியல் | எம்.டி / டி.என்.பி. / எம்.எஸ்சி (மருத்துவம்) | பொருந்தாது |  |
| உடலியல் | எம்.டி / டி.என்.பி. / எம்.எஸ்சி (மருத்துவம்) | பொருந்தாது |  |
| குழந்தை மருத்துவம் | எம்.டி / டி.என்.பி. | டி.சி.எச் |  |
| உளவியல் | எம்.டி / டி.என்.பி. | டி.பி.எம் |  |
| நுரையீரல் | எம்.டி / டி.என்.பி. | டி.டி.சி.டி. |  |
| கதிரியக்க நோய் கண்டறிதல் | எம்.டி / டி.என்.பி. | டி.எம்.ஆர்.டி. |  |
| கதிரியக்க சிகிச்சை | எம்.டி / டி.என்.பி. | டி.எம்.ஆர்.டி. |  |
| வெப்பமண்டல நோய் | எம்.டி. | டி.டி.எம்.எச் | } |
# இந்தியாவில் மருத்துவக் கல்லூரி

## வெளிநாட்டில் வேலை

1960 முதல் முன்னேறிய நாடுகளுக்கான மருத்துவர்களின் தேவையினை பூர்த்தி செய்யும் நாடாக இந்தியா விளங்குகிறது. 2000 வரை குடியேறிய இந்திய மருத்துவர்கள் 20,315 ஆவார் . மேலும் 22,786 இந்தியச் செவிலியர்கள் ஓ.இ.சி.டி நாடுகளில் பணியாற்றி வருவதாக மதிப்பிடப்பட்டுள்ளது. 2004ஆம் ஆண்டில் ஆங்கிலம் பேசும் மேற்கத்திய உலகில் (அமெரிக்கா, இங்கிலாந்து, ஆஸ்திரேலியா மற்றும் கனடா இணைந்து) இந்திய வம்சாவளியைச் சேர்ந்த 59,523 மருத்துவர்கள் பணிபுரிந்த நிலையில், இந்நாடுகளில் இந்தியாவிலிருந்து குடியேறிய மருத்துவர்களின் எண்ணிக்கை மிகப்பெரிய மூலமாக மாறியுள்ளது.
# இந்தியக் காகிதம்

**இந்தியக் காகிதம்** (*India paper*) ஒரு வகை காகிதம். 1875ல் இது வெளுக்கப்பட்ட சணலால் மற்றும் துணி இழைகளால் செய்யப்பட்ட மிக மெல்லிய, ஒளிபுகா வெள்ளைக் காகிதமாகும். இதன் அடிப்படை எடை 20 பவுண்டுகள், ஆனால் ஒரு அங்குல தடிமனில் 1,000 பக்கங்கள் வரை இருக்கும்.  
இக்காகிதத்தில் விவிலியம் அச்சிடப்பட்டதால் மிகவும் பிரபலமடைந்தது. தெளிவான அச்சானது சிறிய அளவில் இலகுவாகவும் செய்யப்பட்டது. 1911ஆம் ஆண்டு என்சைக்ளோபீடியா பிரிட்டானிக்கா, "மெல்லிய, வலுவான ஒளிபுகா இந்தியா காகிதத்தில் அச்சிடப்பட்டது. ஒவ்வொரு தொகுதியும் ஒரு அங்குல தடிமன் கொண்டது" என்ற பெருமையுடையது. இந்தியக் காகிதம் குறிப்பாக ஆக்ஸ்போர்டு பல்கலைக்கழகப் பதிகப்பத்தினரால் பயன்படுத்தப்பட்டது. இந்தியத் துணைக் கண்டத்திலிருந்து இறக்குமதி செய்யப்பட்ட சிறந்த ஆவணங்களை இந்த காகிதம் கொண்டு தயார் செய்யப்பட்டதால் இக்காகிதத்திற்கு இப்பெயர் எழுந்தது.  
தபால்தலைகளில் சாய ஆதார தபால் தலைகள் அச்சிடுவதற்கும் இந்தியா காகிதம் பெரும்பாலும் பயன்படுத்தப்படுகிறது.
# காசுமீர் வயல் சுண்டெலி

| <div>காப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டிகள் |
| வரிசை: | கொறிணி |
| குடும்பம்: | முரிடே |
| பேரினம்: | *அப்போடெமசு* |
| சிற்றினம்: | <div>***அ. ருசிகேசு***</div> |
| **<span>*அப்போடெமசு ருசிகேசு*</span>**
<small>மில்லர்,</small> 1913 |  |  
**காசுமீர் வயல் சுண்டெலி** (*Kashmir field mouse*)(*அப்போடெமசு ருசிகேசு*) என்பது முரிடே குடும்பத்தினைச் சார்ந்த கொறிணி வகைகளுள் ஒன்றாகும். இது இந்தியா, நேபாளம் மற்றும் பாகிஸ்தானில் காணப்படுகிறது .
# பாத்மா பேகம்

**பாத்மா பேகம்** (Fatma Begum) (1892-1983) இந்தியாவைச் சேர்ந்த, நடிகையும், இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் பெரும்பாலும் இந்தியத் திரையுலகின் முதல் பெண் திரைப்பட இயக்குநராக கருதப்படுகிறார். நான்கு ஆண்டுகளுக்குள், இவர் பல படங்களுக்கு கதைகளை எழுதவும், தயாரிக்கவும், இயக்கவும் செய்தார். இவர் "பாத்மா பிலிம்ஸ்" என்ற தனது சொந்த தயாரிப்பு நிறுவனத்தைத் தொடங்கினார். பின்னர் அது "விக்டோரியா-பாத்மா பிலிம்ஸ்" என ஆனது. மேலும் 1926 ஆம் ஆண்டில் *புல்பூல்-இ-பரிஸ்தான்* என்ற தனது முதல் படத்தை இயக்கினார். இவர் 1983இல் இறந்தார்.
# பாத்மா பேகம்

## குடும்பம்

பாத்மா பேகம் இந்தியாவில் உருது பேசும் முஸ்லிம் குடும்பத்தில் பிறந்தார். பிரித்தானியர்கள் காலத்தில் ஒரு சுதேச மாநிலமாக இருந்த சச்சின் அரசாட்சியைச் சேர்ந்த மூன்றாம் நவாப் சிதி இப்ராகிம் முஹம்மது யாகுத் கான் என்பவரை மணந்தார். ஆனாலும் இவர்களுக்கிடையே ஒரு திருமணம் அல்லது ஒப்பந்தம் நடந்ததாக எந்த பதிவும் இல்லை. இந்தியாவின் முதல் பேசும் படமான *ஆலம் ஆரா* (1931)வில் நடித்துள்ள சுபைதா பேகம், நடிகை சுல்தானா மற்றும் ஷேஷாதி என்ற மூன்று மகள்கள் இருந்தனர்.
# பாத்மா பேகம்

## தொழில்

இவர் தனது நடிப்பு வாழ்க்கையை உருது நாடக மேடையில் தஒடங்கிய இவர் படங்களுக்கு மாறி, இயக்குநர் அர்தேஷீர் இரானியின் *வீர் அபிமன்யு* (1922) என்ற உரையாடல்கள் இல்லாத படத்தில் அறிமுகமானார். நாடகங்களிலும் திரைப்படங்களிலும் ஆண்கள் பெண்களின் வேடத்தில் தோன்றுவதே அப்போது வழக்கமாக இருந்தது. எனவே இவர் ஒரு பெரிய பெண் உச்சநட்சத்திரம் ஆனார்.  
1926 ஆம் ஆண்டில், இவர் பாத்மா பிலிம்ஸை நிறுவினார். பின்னர் அது 1928 இல் விக்டோரியா-பாத்மா பிலிம்ஸ் என்று அறியப்பட்டது. இவர் கற்பனைத் திரைப்படங்களின் முன்னோடியாக இருந்தார். அங்கு இவர் ஆரம்பகால சிறப்பு விளைவுகளை ஏற்படுத்த தந்திர பப்டபிடிப்புக் காட்சிகளை பயன்படுத்தினார். இவர் "கோஹினூர் ஸ்டுடியோஸ்" மற்றும் "இம்பீரியல் ஸ்டுடியோஸ்: ஆகியவற்றிலும் ஒரு நடிகையாக இருந்தார். அதே நேரத்தில் பாத்மா பிலிம்ஸில் தனது சொந்த படங்களுக்கு கதைகளை எழுதுவதும், இயக்குவதும், தயாரிப்பதும், நடிப்பதையும் கொண்டிருந்தார்.  
பேகம் தனது 1926 திரைப்படமான *புல்பூல்-இ-பாரிஸ்தான் மூலம்* இந்தியத் திரைப்படத்துறையின் முதல் பெண் இயக்குநரானார். படத்தின் அறியப்பட்ட அச்சிட்டுகள் எதுவும் தற்போது இல்லை என்றாலும், அதிக செலவில் தயாரித்து பல சிறப்பு விளைவுகளைக் கொண்ட ஒரு கற்பனை படம் என்று விவரிக்கப்பட்டுள்ளது. இது உண்மை என்றால், ஜார்ஜ் மெலீஸ் போன்ற கற்பனை சினிமாவின் ஆரம்ப முன்னோடிகளில் இந்த படம் இவரை வைக்கிறது. பாத்மா தனது சொந்த படைப்பில் தொடர்ந்து தயாரித்து வந்தாலும், கோஹினூர் ஸ்டுடியோஸ் மற்றும் இம்பீரியல் ஸ்டுடியோஸிலும் 1938 ஆம் ஆண்டில் தனது கடைசி படமான *துனியா க்யா ஹை* வரை பணியாற்றினார்.  
இவர் வேறு பல படங்களை இயக்கியுள்ளார். கடைசியாக இவர் இயக்கிய *காட்டெஸ் ஆஃப் லக்* என்ற திரைப்படம் 1929இல் வெளிவந்தது.
# பாத்மா பேகம்

## மரபு

இவர் 1983 இல் தனது 91 வயதில் இறந்தார். இவரது மரபு இவரது மகள் சுபைதாவால் மேற்கொள்ளப்பட்டது. அவர் ஒரு ஊமைத் திரைப்படங்களின் நட்சத்திரம் என்பதைத்தவிர தவிர, இந்தியாவின் முதல் பேசும்படமான ஆலம் ஆராவில் நடித்திருந்தார் .
# சுல்தானா (நடிகை)

**சுல்தானா** (Sultana ) சுல்தானா ரசாக் என்றும் அழைக்கப்படும் இவர், இந்தியாவைச் சேர்ந்த ஆரம்பக்கால திரைப்பட நடிகை ஆவார். மேலும், ஊமைத் திரைப்படங்களிலும், பின்னர் பேசும் திரைப்படங்களிலும் நடித்தார். இவர் இந்தியாவின் முதல் பெண் திரைப்பட இயக்குனரான பாத்திமா பேகமின் மகள் ஆவார். இந்தியாவின் முதல் பேசும் படமான ஆலம் ஆராவில் (1931) நடித்த முன்னணி நடிகையானசுபைதா பேகம் இவரது தங்கை ஆவார்.  
மரியாதைக்குரிய குடும்பங்களைச் சேர்ந்த பெண்களுக்கு நடிப்பு என்பது பொருத்தமான தொழிலாக கருதப்படாத நேரத்தில் திரைப்படங்களில் நுழைந்த சில பெண்களில் இவர் ஒருவராக இருந்தார். மேற்கு இந்தியாவில் உள்ள குசராத்தின் சூரத் நகரில் பிறந்தார்.சாச்சின் மாநிலத்தைச் சேர்ந்த மூன்றாம் நவாப் சிதி இப்ராஹிம் முஹம்மது யாகுத் கான் மற்றும் பாத்திமா பேகம் ஆகியோரின் மகளாவார். இவருக்கு இரண்டு சகோதரிகள், சுபைதா மற்றும் ஷெஷாதி என்ற இருவர் இருந்தனர். நவாபுக்கும் பாத்திமாவுக்கும் இடையில் ஒரு திருமணம் அல்லது ஒப்பந்தம் நடந்ததாக எந்த பதிவும் இல்லை.
# சுல்தானா (நடிகை)

## தொழில்

ஊமைத் திரைப்பட யுகத்தில் சுல்தானா ஒரு பிரபலமான நடிகையாக இருந்தார். வழக்கமாக காதலி வேடங்களில் நடித்தார். வீர் அபிமன்யு (1922) திரைப்படத்தில் நடிகையாக தனது வாழ்க்கையைத் தொடங்கினார். பின்னர் பல ஊமைப் படங்களில் நடித்தார். பின்னர், இவர் பேசும் திரைப்படங்களிலும் நடித்தார். 1947 இல் இந்தியப் பிரிவினையின்போது, இவர் செல்வந்தரான தனது கணவர் சேத் ரசாக் என்பவருடன் பாக்கித்தானுக்கு குடிபெயர்ந்தார். இவரது மகள் ஜமீலா ரசாக்கையும் பாக்கித்தானியப் படங்களில் நடிக்கும்படி இவர் ஊக்கப்படுத்தினார். மேலும் இவர் பாக்கித்தானில் *ஹம் ஈத் ஹைன்* (1961) என்ற பெயரில் ஒரு திரைப்படத்தை தயாரித்தார். இது பிரபல திரைக்கதை எழுத்தாளர் பயாஸ் ஹாஷ்மி எழுதியது. படம் பகுதி வண்ணத்தில் படமாக்கப்பட்டது. இது அந்த நாட்களில் அரிதாக இருந்தது. ஆனால் படம் மோசமாக தோல்வியடைந்தது. பின்னர் சுல்தானா படங்களைத் தயாரிப்பதை நிறுத்திவிட்டார்.  
சுல்தானாவின் மகள் ஜமீலா ரசாக், பிரபல பாகிஸ்தான் கிரிக்கெட் வீரர் வகார் ஹசனை மணந்தார். அவர் திரைப்படத் தயாரிப்பாளர் இக்பால் ஷெஷாத்தின் சகோதரர். கராச்சியில் "நேஷனல் ஃபுட்ஸ்" என்ற பெயரில் ஒரு வணிகத்தை நடத்தி வருகிறார்.
# தைவான் வயல் சுண்டெலி

| <div>காப்பு நிலை</div> |  |
| --- | --- |
| <div>  
தீவாய்ப்பு கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணிகள் |
| வகுப்பு: | பாலூட்டிகள் |
| வரிசை: | கொறிணி |
| குடும்பம்: | முறிடே |
| பேரினம்: | *அப்போடெமசு* |
| சிற்றினம்: | *அ. செமோட்டசு* |
| **<span>*அப்போடெமசு செமோட்டசு*</span>**
<small>தாமசு</small>, 1908 |  |  
**தைவான் வயல் சுண்டெலி** அல்லது **பார்மோசன் மர சுண்டெலி** ( *அப்போடெமசு செமோட்டசு*) என்றும் அழைக்கப்படும் எலியானது, முரிடே குடும்பத்தினைச் சார்ந்த கொறிணி ஆகும். இது தைவானில் மட்டுமே காணப்படுகிறது.  
தைவான் வயல் எலி முதன்மையாக மொன்டேன் பகுதியில் 1,400 முதல் 3,000 மீ உயர நிலப்பரப்பில் காணப்படுகிறது. இவை இயற்கை அல்லது செயற்கை காடுகள், புல்வெளிகள், பண்ணைகள் மற்றும் முகாம் பகுதிகளில் காணப்படுகின்றன. இவை தாவரங்கள், பூச்சிகள் மற்றும் பூஞ்சைகளை உணவாக உண்ணுகின்றன.  
உருவ அளவீடுகளின் அடிப்படையில், தைவான் வயல் சுண்டெலிகள் தென்சீன வயல் சுண்டெலியிலிருந்து (*அப்போடெமசு டிராகோ*) வேறுபட்டதல்ல என்றும், இதனை ஒரு தனி இனமாகக் கருதக்கூடாது என்றும் கூறப்படுகிறது.  
தைவான் வயல் சுண்டெலியில் ஆண் பெண் உருவ வேறுபாடு கொண்டது. ஆண் பொதுவாகப் பெண்களை விட பெரியது (ஆண்: 25.6 ± 0.5 கிராம்; பெண்: 23.8 ± 0.5 கிராம் எடையுடையது ). அடையாளமிட்டு-பிடிப்பு-மீளப்பெறுதல் தரவுகளின் அடிப்படையில் இதனுடைய ஆயுட்காலம் காடுகளில் 1 வருடத்திற்கும் குறைவாக இருக்கலாம் என்று கூறப்படுகின்றது.
# இராணி சுண்டெலி

**இராணி சுண்டெலி** (*கெரோமை சுமார்கரெட்டே*) என்பது முரிடே குடும்பத்தில் உள்ள கொறிக்கும் விலங்காகும். இது பரவல் போர்னியோ தீவு, சரவாக் (மலேசியா) மற்றும் சபா (மலேசியா) மாகாணங்களில் மட்டுப்படுத்தப்பட்டுள்ளது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும் .
# சிலந்தி (திரைப்படம்)

**சிலந்தி** (*Silandhi*) என்பது 2008 ஆம் ஆண்டு வெளியான தமிழ் பரபரப்பூட்டும் திரைப்படம் ஆகும். அறிமுக இயக்குநர் ஆதிராஜ் இயக்கிய இப்படத்தில் முன்னா, மோனிகா ஆகியோர் முக்கிய வேடங்களில் நடித்தனர். மேலும் ரியாஸ் கான் துணை வேடத்தில் நடித்துள்ளார். இந்த திரைப்படம் பின்னர் தெலுங்கில் *எர்ர குலாபி* என்றும், இந்தியில் *ஜால் - தி நெட் என்ற* பெயரிலும் மொழிமாற்றம் செய்யப்பட்டது. மேலும் இப்படமானது கன்னடத்தில் விஜய் ராகவேந்திரா, ஹரிப்பிரியா ஆகியோர் முக்கிய கதாபாத்திரங்களில் நடிக்க *ரணதந்திரா* என்ற பெயரில் 2014 இல் இயக்குனரால் மறு ஆக்கம் செய்யப்பட்டது.இது திரைப்படம் *ஐ நோ வாட் யூ டிட் லாஸ்ட் சம்மர்* என்ற ஆங்கில திரைப்படத்தை அடிப்படையாகக் கொண்டது.
# சிலந்தி (திரைப்படம்)

## சுருக்கம்

இந்த படம் புது ஜோடிகளான மகேஷ் ( முன்னா ), மோனிகா ( மோனிகா ) ஆகியோரைப் பற்றியது. திருமணத்திற்குப் பின் தேனிலவுக்கு அவர்கள் தனிமையான இடத்தில் உள்ள வீட்டிற்குச் செல்கின்றனர். அந்த வில்லாவில் இயற்கைக்கு மாறான சில விஷயங்கள் நடக்கின்றன.
# சிலந்தி (திரைப்படம்)

## நடிகர்கள்

- முன்னா மகேஷாக
- மோனிகா மோனிகாவாக
- ரியாஸ் கான் காவல் அதிகாரியாக
- சந்துரு
- நெல்லை சிவா
- கணேஷ் பாபு
- ஜெகன்
# காஷ்மீர் வெள்ளை-பல் மூஞ்சூறு

| <div>காப்பு நிலை</div> |  |
| --- | --- |
| உயிரியல் வகைப்பாடு <span></span> |  |
| திணை: | விலங்கு |
| தொகுதி: | [[முதுகெலும்பி |
| வகுப்பு: | பாலூட்டி |
| வரிசை: | யூலிபோடைப்ளா |
| குடும்பம்: | சோரிசிடே |
| பேரினம்: | *குரோசிடுரா* |
| சிற்றினம்: | <div>***கு. புல்லாட்டா***</div> |
| **<span>*குரோசிடுரா புல்லாட்டா*</span>**
<small>மில்லர்,</small> 1911 |  |
| - |  |
| Kashmir white-toothed shrew range | } |  
**காஷ்மீர் வெள்ளை-பல் மூஞ்சூறு** (Kashmir white-toothed shrew) (*குரோசிடுரா புல்லாட்டா*) என்பது பாலூட்டிகளில் சொரிசிடே குடும்பத்தில் விலங்காகும். இது இந்தியாவிலும் பாகிஸ்தானிலும் காணப்படுகிறது.
# Module:Cite iucn
# இரியா பிள்ளை

## ஆரம்ப கால வாழ்க்கை

இரியா, 2012]]
இவர், ரேமாண்ட் பிள்ளை மற்றும் அவரது மனைவி துர்-இ-ஷாஹ்வார் தன்ராஜ்கீர் ஆகியோரின் மகளாகப் பிறந்தார். இவரது பெற்றோர் இருவரும் கலவையான வகுப்புவாத பாரம்பரியத்தைச் சேர்ந்தவர்கள். அவர்களுடைய திருமணமும் ஒரு கலப்புத் திருமணமாகும். இவரது தந்தை, ரேமண்ட் பிள்ளை, ஒரு மலையாளம் பேசும் இந்து தந்தைக்கும், ஆங்கிலோ-இந்தியத் தாய்க்கும் பிறந்தவர். அவர் ஒரு கிறிஸ்தவராக வளர்ந்தார். இரியாவின் தாயார், துர்-இ-ஷாஹ்வார் தன்ராஜ்கீர், ஒரு இந்து, மற்றும் ஐதராபாத் மாநிலத்தின் உயர்மட்ட பிரபுக்களில் ஒருவரான மகாராஜா நரசிங்கராஜ் தன்ராஜ்கீர் கயான் பகதூர் என்பவரின் மகள் ஆவார். இவரது உறவினர் நடிகை சுபைதா பேகம், முஸ்லீம் அரசக் குடும்பத்தைச் சேர்ந்தவர். மேலும், சுபைதா முதல் இந்திய பேசும் படமான ஆலம் ஆரா (1931) என்ற படத்தில் நடித்திருந்தார். இரியா இந்தியாவின் முதல் பெண் திரைப்பட இயக்குனரான பாத்மா பேகமின் பேத்தி ஆவார். மேலும் இந்தியாவின் ஆரம்பகால திரைப்பட நடிகைகளில் ஒருவரான இவரது பாட்டி சுபைதாவின் மூத்த சகோதரியான சுல்தானாவின் பெரிய மருமகளாகவும் இருக்கிறார்.
# இரியா பிள்ளை

## தனிப்பட்ட வாழ்க்கை

1984 ஆம் ஆண்டில், இவர் மைக்கேல் வாஸ் என்ற அமெரிக்க நாட்டவரை மணந்தார். வாஸ் மற்றும் பிள்ளை 1988இல் பிரிந்து 1994இல் விவாகரத்து பெற்றனர்.  
1998ஆம் ஆண்டில், இவர் நடிகர் சஞ்சய் தத்தை மணந்தார். ஆனால் இவர்களும் சில ஆண்டுகளுக்குப் பிறகு பிரிந்தனர். தாங்கள் நெருங்கிய நண்பர்களாக இருப்பதாக 2006இல் இவர் ஒப்புக் கொண்டார். 2008ஆம் ஆண்டில் விவாகரத்து அதிகாரப்பூர்வமானதும், தீர்வு பற்றிய விவரங்கள் மிட் டே என்ற செய்தித்தாளில் வெளிவந்தது. தி டெலிகிராஃப் என்ற செய்தித்தாளில் இவருக்கும் சஞ்சய் தத்துக்குமான உறவு பற்றி செய்தி வெளியிடப்பட்டது.  
இவர், 2005ஆம் ஆண்டில் இந்தியாவைச் சேர்ந்த பிரபல டென்னிசு வீரர் லியாண்டர் பயஸுடன் சில காலம் உறவு கொண்டிருந்தார். தம்பதியருக்கு அயனா என்ற மகள் உள்ளார். தற்போது இவர்களுக்குள் ஏற்பட்ட பிணக்கு காரணமாக குடும்ப வன்முறை குற்றச்சாட்டில் பயஸ் மீதும் அவரது தந்தை மீதும் 2014 சூன் மாதம் உள்ளூர் பெருநகர நீதிமன்றத்தில் வழக்கு பதிவு செய்துள்ளார்.